Поглед сега към предизборните нагласи в страната няколко дни
преди изборите.
Знаете от проучванията на най- различни социологически агенции
горе-долу се повтаря картината с малки отклонения.
В следващите минути ще разговаряме с Димитър Ганев от
изследователски център Тренд Здравейте! Здравейте на вас и
на вашите слушатели.
Първо да кажем, господин Ганев, има ли значение коя ще е първата
политическа сила, извън разбира се чисто имиджовия ефект?
От гледна точка на съставяне на бъдещо правителство
има ли значение коя коалиция ще е първа и коя втора?
Аз не виждам разлика
при
при двата сценария имам предвид. Очевидно нали две партии се борят
за първото място.
Няма конкурент трети, който може да ги застраши по някакъв начин и
която и да е от двете формации,
ако
вземе мандат аз не виждам работеща формула,
и то не за друго, а защото
ако се абстрахирате нали от битката за първото място,
всъщност, ако екстраполирате резултатите от 48-ото Народно
събрание в 49-ото, то ще видите, че всъщност сериозни структурни
разлики няма.
Това, че Продължаваме промяната и Демократична България се
събраха и застрашават първото място на ГЕРБ, само да припомня,
че в предното народно събрание Продължаваме промяната и
Демократична България
имаха повече народни представители от ГЕРБ и
Правилника на Народното събрание и Конституцията,
позволяваше те да направят парламентарен съюз и да вземат
първия мандат.
Да, но нямаше да е много чисто това.
Добре, аз нямам спор с това,
въпросът е какво ще промени това в ситуацията.
Аз лично не виждам.
Мисля, че щяхме да стигнем пак до предсрочни парламентарни
избори през април.
В този смисъл конфигурацията, която ни изглежда единствена
възможна
е някаква скрита коалиция между ГЕРБ-
СДС и Продължаваме промяната- Демократична България. Казвам
скрита в случая етикетирана под някаква формула- експертно
правителство на националното спасение с
ограничен хоризонт, непартийни фигури и прочие, и прочие.
Ама тя няма как да остане скрита, нали? Каквото и да казват ще бъде
ясно, че са в коалиция.
Разбира се. Затова смятам, че е малко вероятно тя да се състои,
защото това означава висока политическа цена, която трябва
да платят и двете формации преди местните избори и най-вече това
се отнася за Продължаване промяната и Демократична
България. В този смисъл
това, което изглежда от днес най- вероятно е, че политическата
криза няма да бъде решена в тези избори. А, вчера, понеже в
нашия ефира говори Иван Костов, бившият премиер, който каза, че
пък на него му изглежда хартиената коалиция, вероятно
да направи някаква форма на управление.
Това на Вас изглежда ли ви вероятно?
Сега, тук има два аргумента.
Първият аргумент е защо не го направиха в 48-то Народно събрание?
Аргументът там защо не го направиха
беше съвършено ясен.
Както Продължаваме промяната и Демократична България не искат да
плащат висока политическа цена за евентуална коалиция с ГЕРБ,
така ГЕРБ представете си как би посрещнал местните избори в
коалиция с БСП и ДПС.
Това е трудна коалиция за обяснение.
Коалиция, например, между ГЕРБ и Движението за права и свободи
би могла да бъде обяснена.
Това са партии, които имат евроатлантическа ориентация,
общо взето ще подредят някаква програма,
тоест това е общо взето обяснимо.
Но с позициите на БСП в последните...
с подчертаните позиции на БСП в последните няколко месеца, имам
предвид за въоръжението за Украйна и за Паметника на
съветската армия, и за така наречената джендър идеология, и
референдума,
много трудно вече може да бъде обяснена подобна сглобка.
Защо го правиш?
И тук обяснението ще бъде само едно-
ами събрахме се тук партиите на статуквото, за да прецакаме
останалите. Крайният резултат от това нещо ще бъде един
единствен и то е, че ГЕРБ ще подари
изборната победа на Продължаваме промяната-
Демократична България на предстоящите местни избори
и в местната власт. И ще ги направи основен политически
субект в
перспектива в средносрочен и дългосрочен план.
Ако това иска ГЕРБ, нали, може да пристъпи към подобни
действия?
Общо взето, можем да направим извода от всичко това, което казахте, че и след тези
избори е много малка вероятността да не кажем никаква
да се състави работещо правителство.
Партиите гледат изцяло към местните избори и сега това ще
бъде поредната такава обиколка
без краен резултат.
Затова направих уточнението пред вас,
че с категоричност
по-скоро мога да заявя, че няма да бъде решена политическата
криза, защото дори и да има малка вероятност за съставяне
на кабинет, например такъв тип скрит кабинет, скрита коалиция,
както говорихме с Вас в началото на разговора между
ГЕРБ-СДС и Продължаваме промяната-Демократична
България.
Това си представете, това ще бъде едно надлъгване, едно надцакване
между двата основни политически опонента с ограничен хоризонт
на действие, според мен, не повече от половин година,
което
няма да доведе, няма да доведе до така желаното решение на
тази политическа криза.
То може да просъществува някакъв кабинет,
кабинет, тип нали такъв, какъвто ГЕРБ предложиха в предишното
народно събрание-тип професор Габровски
Говоря с равно отдалечен
министър председател например, без ярки партийни
лица и прочие. Но това не решава ребуса.
А, кое? Кое би го решило? Местните избори. Местните избори могат да решат ребуса.
Имам предвид, когато местните избори
приключат тогава дори и висока
политическа цена може да се плати, защото за партиите
местни избори са най-важни, те общо взето са заели позициите
си вече в местната власт и предстоящите избори ще бъдат
европейски през май 2024-та година, но
да ви кажа това - тези избори са просто един
вот на доверие или на недоверие съответно без някакво
особено значение от гледна точка на властовите позиции на
която и да е от партиите. А, мислите ли господин Ганев, че да действително
всички сме се вторачили като че ли повече в тези местни избори,
обаче аз пък си мисля друго, те могат ли тотално да
пренаредят картата на политическите
пристрастия, защото, съгласете се сега, да кажем там ПП-ДБ
вземат, дори София, Пловдив да вземат, останалото да го вземе
ГЕРБ или нещо подобно,
това пак няма да е окончателна победа на единия лагер над другия
лагер?
Няма никакво съмнение, че няма да е, няма да е такава
победа.
Въпросът е, че
местните избори са важни поради
няколко причини.
Първо, това ти дава финансов и кадрови ресурс в рамките на 4
години с четиригодишна перспектива, без предсрочни
избори и в много редки случаи, да кажем, има предсрочни избори-
при оставка, при смърт или при някакви тежки нарушения.
Казвам финансов, защото това са огромни бюджети, особено в
големите общини. Кадрови, защото общината е огромен работодател,
а в по-малките населени места
общината е най-големия работодател. Има и населени
места, в които общината е практически единствен
работодател.
Само си представете - една
истинска жизнена местна структура
може да съществува само и единствено ако имаш
представителство в местната власт,
защото около това общо взето се формира някакъв икономически
интерес и той поддържа жизненост на тази местна структура.
И нещо повече, с което ще завърша.
Забележете резултатите на партиите, ако направите такъв
по-подробен анализ - секционен или по общини.
Ако направите анализ по общини, как се движи
резултата на партия хикс на национално ниво, например да
кажем, че има 20%, но в тази община, в която тя има кмет
резултатът е доста по-висок.
На места двойно.
В този смисъл това е един фундамент, една опора на партиите и
за следващите избори били те парламентарни, президентски или
европейски.
Няма никакво значение.
И затова тези избори, партиите съзнавайки отлично, че са
изключително важни,
просто не искат да плащат високата политическа цена преди
тях и затова смятам, че политическата криза би могла да се
разреши след местните избори, когато вече те ще са готови на
тази висока политическа цена. А тя ще бъде обяснена
общо взето през опазването на геополитическата ориентация на
страната, защото и повишеният резултат на Възраждане, който
се очаква на предстоящите парламентарни избори на 2-ри
април, ще бъде, нали, поредно подобно обяснение и лепило
за една подобна коалиция. Вие казахте, че няма как трета политическа сила да се намеси в битката за първото място, но това е
сега.
Можем ли да очакваме след някой и друг месец, тоест за
следващите предсрочни парламентарни избори вече да не
се бият за първото място две партии или две коалиции а три?
Не си позволявам да правя прогнози за следващите два дни, а камо ли за следващите няколко месеца.
Така че бих се въздържал по- скоро, но ако имате предвид
по-скоро перспектива за Възраждане да се бие за първото място,
все пак ми изглежда по-скоро малко вероятно от днешна гледна
точка, не за друго а, защото въпреки че отбелязва ръст в
последните няколко години и то осезаем,
все пак това е формация, която има определен електорален
таван,
който трудно би могъл да да достигне до етап, в който
застрашава първото място.
Просто защото
тя е все пак
партия, която е с анти системни послания, поставя под съмнение
базови политически консенсуси и е крайна формация.
Българинът не е краен човек.
А, може и нещо да се формира в левия спектър?
Имам предвид не просто БСП,
но ето сега има още една партия, на която все повече социолози
дават влизане в парламента.
Може ли от това примерно да допуснем, че може да има
някакъв съюз, около който да се оформят и други политически сили и това да стане един значим полюс в българската политика.
Това, което е особеното на тази коалиция Левицата и което прави
впечатление е, че до този момент всеки един от отцепниците
от БСП, имало е много такива,
последните такива нали са и
Кадиев, и Манолова, и Дончева, и АБВ,
всички те казваха БСП е нещо ретроградно трябва да се
изгради нещо готино, ново ляво.
Общо взето в дистанция от БСП.
Докато тази нова коалиция, имам предвид Левицата, казва нещо
друго - всъщност БСП се превърна в
нещо много лошо и ние всъщност вече представляваме
левите хора,
ние сме автентичното БСП. Тоест не през разграничение, а
търсейки легитимността точно на тази червена
аз я наричам политическа субкултура
в страната, точно на тези хора.
Обаче кризата в лявото пространство, която несъмнено е
налице,
кризата в лявото пространство, няма да се реши през Левицата.
Тя ще се реши през БСП.
Само че тя може да се реши през БСП при ново ръководство на
БСП,
поради причина, че подобно ново ръководство на БСП със
сигурност ще иска изграждане на мостове с
тези, които бяха изгонени, отцепили се през последните
години
и прочее.
За мен няма никакво съмнение, че ако се търси някакво
решение на кризата в лявото пространство,
то минава през обединение на БСП с тези политически сили,
които в момента са нейни най- върли опоненти в лицето на ...
А, може ли президентът да бъде някакъв катализатор на процесите в
лявото пространство? Да, той би могъл да бъде
неформален такъв, защото в рамките на
следващите 4 години,
3 години и 10 месеца,
ако трябва да сме точни, все пак той заема длъжност, която не би
трябвало да предполага месене в
такъв тип партийни игри.
По-скоро тук говорим за
промяна вътре в БСП и по-скоро свързана с така
наречената вътрешнопартийна опозиция. Но само един елемент
искам да добавя към този анализ за лявото пространство.
Има един сегмент,
който общо взето стои настрани
и от левицата, и от БСП, равноотдалечен ми се струва.
Той ми се струва такъв, който носи сериозен политически
капитал
и това са така нареченото "трио".
Имам предвид Зарков, Станислав Владимиров и Петър Витанов,
които не взимат отношение в момента в тези процеси, а
всъщност те са според мен ключ носещ политически капитал,
ключ към решение на някаква криза в това ляво пространство и
може би те могат да бъдат този медиатор, да кажем,
този мост,
който може да бъде построен между БСП и между
новата коалиция. Левицата
С интерес ще наблюдаваме и тези процеси.
Благодаря ви.
Мисля, че очертахме интересни тенденции с Димитър Ганев от
изследователски център Тренд.